Tiesas (pirmā palāta) 2026. gada 15. janvāra spriedums (Oberster Gerichtshof ( Austrija) lūgums sniegt prejudiciālu nolēmumu – NM, OU/TE)
(Lieta C-77/24 1, Wunner 2 )
(Lūgums sniegt prejudiciālu nolēmumu – Tiesu iestāžu sadarbība civillietās – Tiesību akti, kas piemērojami ārpuslīgumiskām saistībām – Regula (EK) Nr. 864/2007 – 4. panta 1. punkts – Piemērošanas joma – Uzņēmējsabiedrības, kas organizē tiešsaistes azartspēles bez nepieciešamās koncesijas, struktūras atbildība par neatļautu darbību – Prasība atlīdzināt zaudējumus, kas radušies spēlējot – Valsts, kurā radies kaitējums
Tiesvedības valoda – vācu
Iesniedzējtiesa
Oberster Gerichtshof
Pamatlietas puses
Prasītāji: NM, OU
Atbildētāja: TE
Rezolutīvā daļa
Eiropas Parlamenta un Padomes Regulas (EK) Nr. 864/2007 (2007. gada 11. jūlijs) par tiesību aktiem, kas piemērojami ārpuslīgumiskām saistībām, 1. panta 2. punkta d) apakšpunkts
jāinterpretē tādējādi, ka
prasība par atbildību par neatļautu darbību, kas celta pret sabiedrības vadītājiem par valsts tiesību aktos noteikta aizlieguma piedāvāt sabiedrībai azartspēles bez šim nolūkam piešķirtas koncesijas pārkāpumu, neietilpst no sabiedrību tiesībām izrietošo ārpuslīgumisko saistību kategorijā šīs tiesību normas izpratnē.
Regulas Nr. 864/2007 4. panta 1. punkts
jāinterpretē tādējādi, ka
saistībā ar prasību par zaudējumu atlīdzību, kas celta par zaudējumiem, kuri radušies, piedaloties tiešsaistes azartspēlēs, ko uzņēmējsabiedrība piedāvā dalībvalstī, kurā tai nav prasītās koncesijas, jāuzskata, ka spēlētājam nodarītie zaudējumi radušies viņa pastāvīgās dzīvesvietas dalībvalstī.
____________
1 OV C, C/2024/3055.
1 Šīs lietas nosaukums ir izdomāts. Tas neatbilst neviena lietas dalībnieka reālajam personvārdam vai nosaukumam.